Самая “гарачая” пара для выратавальнікаў – лета. Шматлікія адпачываючыя, бывае, ігнаруюць правілы бяспечных паводзінаў. Медыку таксама знаходзіцца справа. Часцей за ўсё даводзіцца сутыкацца з парэзамі ног, сонечным і цеплавым ударамі. Бывае, падзялілася Ганна Іванаўна, выпадае аказваць і больш сур’ёзную экстранную дапамогу. Так, прымусіць чалавека пазбавіцца ад вады ў лёгкіх – справа звыклая. На жаль, не заўсёды ў барацьбе за жыццё перамога на баку медыка: дае знаць аб сабе своечасовасць аказання дапамогі, бо лік ідзе літаральна на секунды, і наяўнасць патрэбнага абсталявання (не перашкодзіў бы дэфібрылятар).